Bring die produkte en dienste na die boer. Agra, Voermeester, Standard Bank, Agribank, Eerste Nasionale Bank en vele ander maatskappye was daar om die boer op sy "werf" te besoek. Hierdie jaar was daar amper soos 'n skou-gevoel aanwesig met al die klein tente van die uitstallers oral oor - lekker!
3 Jaar is 'n magiese syfer vir ons. Dit vat 3 jaar gemiddeld vanaf die persoon die eerste keer op 'n Hartebeestloop Boeredag was totdat hy 'n Bonsmara bul koop. Dit beteken nie noodwendig dat hy op die Hartebeestloop veiling koop nie - maar hy koop wel 'n Bonsmara.
Daar is 'n verskil tussen nèt veiling hou en 'n gebeurtenis vir die boeregemeenskap in die omgewing aan te bied.